EkBass/fiwiki-20250220-pages-articles huggingface dataset:
Muuraisvuorten kalliomaalaus

Muuraisvuorten kalliomaalaus sijaitsee Luumäellä Kivijärven länsipäässä Etelä- Karjalassa. Maalauksen löysi Timo Miettinen vuonna 1980. == Kallio ja sen sijainti == Maalauskallio sijaitsee Kivijärven länsipäässä olevassa Kokonniemen itärannalla. Maalaus sijaitsee jyrkän kallioseinämässä noin 2,3 metriä järvenpinnan yläpuolella ja se katsoo itään. Kuvio on säältä suojassa kalliossa olevassa syvennyksessä. == Maalaus == Maalauksen ainoa kuvio on hirvivene, joka on tehty vaakasuoran kalliohaleaman yläpuolelle. Veneen pohja on kaareva ja on kuin kahdella vedolla maalattu. Vasemmalle osoittava mahdollinen keula taipuu voimakkaasti alapäin kuin pitkä turpa. Keulan kohdalla on kaksi "sarvea", joiden pituus suhtautuu kuten kaikki muutkin pystyviivat. Jos tulkitaan kuviota hirvenpääkeulaiseksi veneeksi, ovat pystyviivat miehistöä. Viivoja on 8−10, riippuen siitä, tulkitseeko kahta ensimmäistä viivaa ihmiseksi vai hirvenpään sarviksi tai korviksi. Kuvio on jo varsin kuuluisa, sillä sitä on käytetty monien esitteiden ja kirjojen kuvituksessa. ==Lähteet== * * Muinaistaideyhdistys: Muuraisvuoret * Luukkonen, Ismo: Muuraisvuoret * ===Viitteet=== Luokka:Suomen kalliomaalaukset Luokka:Luumäki Luokka:Etelä-Karjalan historia
Luomisen pilarit

Luomisen pilarit () on viileästä vetykaasusta ja tähtienvälisestä pölystä koostuva muodostelma Kotkasumussa, noin 6 500−7 000 valovuoden päässä Maasta Käärmeen tähdistön suunnalla. Kooltaan pilarit ovat joidenkin valovuosien pituisia. Erityisen tunnettu kohteesta tuli, kun Hubble-avaruusteleskooppi otti siitä kuuluisan valokuvan 1. huhtikuuta 1995. Vuonna 2011 Euroopan avaruusjärjestön Herschel-teleskooppi otti alueesta uuden kuvan pitkillä infrapunan aallonpituuksilla. Pilarit sijaitsevat tähtien muodostumisen alueella, jossa nuorien tähtien synnyttämä ultraviolettisäteily haihduttaa niitä hiljalleen pois. Niiden sisällä on kuitenkin kaasutiivistymiä, joista voisi myöhemmin kehittyä uusia tähtiä. == Tuhoutuminen == Spitzer- infrapunateleskoopin tekemien havaintojen mukaan pilarien lähellä olevasta kaasupilvestä näkyy, että alueella on räjähtänyt supernova. Tämä on luultavasti tuhonnut muodostelman jo noin 6 000 vuotta sitten. Koska etäisyys pilareihin on 6 500−7 000 valovuotta, varmaa tietoa tapahtumasta ei voida saada vielä satoihin vuosiin. == Lähteet == == Aiheesta muualla == Luokka:Kölin–Jousimiehen haara Luokka:Käärmeen tähdistö Luokka:Satelliittikuvat
Iit-Mari Ropponen

Iida Maria Ropponen, kirjailijanimi Iit-Mari Ropponen (14. syyskuuta 1905 Miehikkälä – 5. tammikuuta 2001)Haminan seurakunta, Iida Maria Ropponen, Miehikkälän hautausmaa, osasto A01, hautapaikka 527–534, viitattu 10.3.2022 oli suomalainen lastenkirjailija. Ropponen kävi kansanopiston, kauppakoulun ja kansakoulunopettajaseminaarin. Hän toimi kansakoulunopettajana. Ropposen vanhemmat olivat Olli Ropponen ja Karoliina Sofia Ropponen. == Teoksia == * Lasten oma runokirja. Hämeenlinna 1947, uusi painos I.-M. Ropponen, Kouvola 1978 * Timanttisydän ; kuvitus Heljä Lassila. Valistus 1979 == Lähteet == * Iit-Mari Ropponen SKS:n kirjailijamatrikkelissa === Viitteet === Luokka:Suomalaiset lasten- ja nuortenkirjailijat Luokka:Vuonna 1905 syntyneet Luokka:Vuonna 2001 kuolleet
Kuwaitin jääkiekkomaajoukkue

Kuwaitin jääkiekkomaajoukkue edustaa Kuwaitia miesten jääkiekko-otteluissa. Maassa oli vuonna 2022 yksi jäähalli ja 115 rekisteröitynyttä miesjääkiekkoilijaa. == Historia == Kuwait on ollut Kansainvälisen jääkiekkoliiton IIHF:n jäsen vuodesta 1985 alkaen, mutta se erotettiin siitä toiminnan puutteen vuoksi vuonna 1992. Vuonna 1999 joukkue alkoi pelata jälleen kansainvälisiä otteluita, ja se pelasi samana vuonna ensimmäiset pelinsä Aasian talvikisoissa Kiinassa Japania, Kiinaa ja Mongoliaa vastaan häviten kaikki kolme otteluaan. Vuonna 2007 Kuwait pelasi Aasian talvikisoissa ja otti ensimmäisen voittonsa Macaota vastaan. Kuwait on ollut uudelleen vuodesta 2009 alkaen Kansainvälisen jääkiekkoliiton IIHF:n jäsen. Vuonna 2018 se oli ensimmäistä kertaa sijoitettuna IIHF:n ylläpitämässä maailmanrankingissa, jolloin Kuwait oli vuoden toisessa rankingissa, toukokuussa, 50. sijalla. == Sijoitukset == === Maailmanmestaruuskisoissa === * 2018 – 3. divisioonan karsinta; 4., karsiutui *2019 – 3. divisioonan karsinta; 5., karsiutui *2020 – 4. divisioonan turnaus peruttiin koronaviruspandemian takia. *2021 – 4. divisioonan turnaus peruttiin koronaviruspandemian takia. *2022 – 4. divisioona, 5. *2023 – 4. divisioona === Aasian talvikisat === * Aasian talvikisat 1999 – 6. * Aasian talvikisat 2003 – ei osallistunut * Aasian talvikisat 2007 – 7. * Aasian talvikisat 2011 – 11. * Aasian talvikisat 2017 – 16. === IIHF Challenge Cup of Asia === * CCOA 2010 – 7. * CCOA 2011 – 4. * CCOA 2012 – 4. * CCOA 2013 – 4. * CCOA 2014 – 6. * CCOA 2015 – 6. * CCOA 2016 – ei osallistunut * CCOA 2017 – 6. * CCOA 2018 – 5. == Maailmanranking == * 2018, toukokuu – 50. * 2019 – 50. * 2020 – 51. * 2021 – 51. * 2022, helmikuu – 51. == Lähteet == Luokka:Jääkiekkomaajoukkueet Maajoukkue
Atakora

Atakora on yksi Beninin departementeista. Sen pääkaupunki on Natitingou, pinta-ala 20 459 km2 ja väkiluku vuoden 2013 toukokuussa 769 337. Atakora sijaitsee maan luoteisosassa. Pääosa asukkaista elää maanviljelyksestä tai pienimuotoisesta kaupasta. == Lähteet == == Aiheesta muualla == Luokka:Beninin departementit
Borgou

Borgou on yksi Beninin departementeista. Sen pääkaupunki on Parakou, ja departementin pinta-ala on 25 310 km2. Väkiluku oli vuoden 2013 toukokuussa 1 202 095. == Hallinnollinen jako == Departementti on jaettu kahdekassan piirikuntaan, joita ovat: *Bembéréké *Kalalé *N'Dali *Nikki *Parakou *Pèrèrè *Sinendé *Tchaourou == Lähteet == == Aiheesta muualla == * Departementin kotisivu Luokka:Beninin departementit
Forma Finlandia

Forma Finlandia oli Neste Oy:n 1986–1994 kolme kertaa järjestämä muovituotteiden kansainvälinen muotoilukilpailu. Se luotiin tukemaan kansainvälistyvän Nesteen yrityskuvatavoitteita sekä lisäämään muovien hyväksyttävyyttä ja muoveihin liittyvää ympäristötietoutta. Forma Finlandiassa etsittiin muoveille uusia käyttötapoja. Kilpailun suojelijana toimi Kansainvälinen muotoilujärjestö ICSID (International Council of Societies of Industrial Design). Kilpailuprojektit koostuivat kahdesta pääelementistä: varsinaisesta muovimuotoilukilpailusta sekä parhaista töistä kootuista näyttelyistä ja niihin liittyvistä lehdistö- ja asiakastilaisuuksista. Ensimmäinen Forma Finlandia järjestettiin 1986–1987 Teollisuustaiteen Liitto Ornamon 75-vuotisjuhlan kunniaksi. Kaikille avoimeen kilpailuun osallistuminen edellytti, että ehdotetut esineet ja tuotteet olivat uusia ja ennen julkaisemattomia. Ensimmäisen palkinnon sai yhdysvaltalaisen Lisa Krohnin Phonebook-monitoimipuhelin. Kilpailu järjestettiin vielä vuosina 1989–1991 ja 1992–1994. Toisella ja kolmannella kerralla kilpailussa oli kaksi sarjaa. ”Tulevaisuuden haastajat” oli tarkoitettu uusille tuoteideoille ja niiden suunnittelijoille, sarja ”Maailman parhaat muovituotteet” korkeintaan 3 vuotta valmistuksessa olleille muovituotteille ja niiden valmistajayrityksille. ==Palkittuja== Vuoden 1987 kilpailun palkittuja olivat Winfried Scheuer, Giulio ja Valerio Vinaccia, Matti Kähönen, Vlad Müller, Cyrille Veau, Willi Gangl, Alfred Urleb ja Christian Werner. Kilpailussa toisen palkinnon saaneesta muotoilija Matti Kähösen kehittämästä hiilikuituisesta poikkihuilusta on sittemmin kehittynyt Matit-merkillä myytävä ammattilaishuilumallisto. Vuonna 1991 suunnittelijasarjan ensimmäistä palkintoa ei myönnetty ja toinen palkinto jaettiin Meta-Moderne-ryhmän (Wolfgang Hein, Volker Dowidat ja Bernard Neelen) Metropolis- äänentoistolaitteiston ja niin ikään saksalaisen Julian Pahlowin Lizard- kolmipyörän kesken. Yrityssarjan voitti Yasuhiro Kiran Yamahalle muotoilema midi-saksofoni. Muita vuoden 1991 palkittuja olivat Hans-Uwe Baumann, Peter Stenlund, Corinne Chiapello, Loic Perois, Renate Eilert, Eric Chan, Philip Bro Ludvigsen, Hertha Baeumer ja Bernard Sams.Forma Finlandia arkistoluettelo 30.06.2011, Elka/Fida Vuonna 1993 kilpailun ”Tulevaisuuden haastajat” -sarjan voittivat suomalaiset Leo Hatjasalo ja Jarkko Valtanen valaisevalla kirurginkäsineellään. Toiseksi tulivat yhdysvaltalaiset Steve Visser ja Miro Tasic kalastuspihdeillään. Kolmas palkinto jaettiin australialaisen Donald T. Goodallin suunnitteleman nesteastian kannen ja saksalaisen Henner Jahnsin kehittämän kattorakenteen kesken. ”Maailman parhaana muovituotteena” palkittiin Steve McGuganin Novo Nordisk -yhtiölle muotoilema kertakäyttöinen insuliiniruisku. Toisen palkinnon sai australialainen Memtec-yhtiön mikrosuodatusjärjestelmä. Kolmannen palkinnon jakoivat Suunto Oy:n kompassit ja brittiläinen leikkuulauta. ==Lähteet== ==Aiheesta muualla== *Kilpailusta Designarkiston sivuilla Luokka:Muovit Luokka:Suomalaiset muotoilupalkinnot Luokka:Neste
Collines

Collines on yksi Beninin departementeista. Collinesin departementti syntyi vuonna 1999, kun se erotettiin Zousta. Vuodesta 2016 Collinesin pääkaupunki on ollut Igbo Idaasha, joka tunnetaan nimellä Dassa-Zoumé. Departementin pinta- ala on 13 561 km2 ja väkiluku vuoden 2013 toukokuussa 716 558. == Piirikunnat == Departementti on jaettu kuuteen piirikuntaan: *Bantè *Dassa-Zoumè *Glazoué *Ouèssè *Savalou *Savè == Lähteet == == Aiheesta muualla == *Departementin kotisivu Luokka:Beninin departementit
Luettelo talviolympialaisten mitalisteista

Tämä on luettelo talviolympialaisten mitalisteista. Se sisältää parhaat mitalistit vuosilta 1924–2010. Sija Urheilija Kansallisuus Vuodet Kultamitalit Hopeamitalit Pronssimitalit 1\. Bjørn Dæhlie 1992-1998 8 4 0 2\. Ole Einar Bjørndalen 1998-2010 6 4 1 3\. Ljubov Jegorova 1992-1994 6 3 0 4\. Lidija Skoblikova 1960-1964 6 0 0 5\. Claudia Pechstein 1992-2006 5 2 2 6\. Larisa Lazutina 1992-2002 5 1 1 \- Clas Thunberg 1924-1928 5 1 1 8\. Thomas Alsgaard 1994-2002 5 1 0 9\. Bonnie Blair 1988-1994 5 0 1 10\. Eric Heiden 1980 5 0 10 11\. Raisa Smetanina 1976-1992 4 5 1 12\. Sixten Jernberg 1956-1964 4 3 2 13\. Ricco Groß 1992-2006 4 3 1 14\. Kjetil André Aamodt 1992-2006 4 2 2 \- Sven Fischer 1994-2006 4 2 2 \- Galina Kulakova 1968-1980 4 2 2 17\. Ivar Ballangrud 1928-1936 4 2 1 18\. Janica Kostelić 2002-2006 4 2 0 19\. Gunde Svan 1984-1988 4 1 1 \- Wang Meng 2006-2010 4 1 1 21\. Jevgeni Grišin 1956-1964 4 1 0 \- Johann Olav Koss 1992-1994 4 1 0 \- Kevin Kuske 2002-2010 4 1 0 \- André Lange 2002-2010 4 1 0 \- Matti Nykänen 1984-1988 4 1 0 \- Nikolai Zimjatov 1980-1984 4 1 0 \- Aleksandr Tihonov 1968-1980 4 1 0 28\. Chun Lee- kyung 1994-1998 4 0 1 29\. Simon Ammann 2002-2010 4 0 0 \- Thomas Wassberg 1980-1984 4 0 0 31\. Karin Kania-Enke 1980-1984 3 4 1 \- Gunda Niemann- Stirnemann 1992-1998 3 4 1 33\. Marit Bjørgen 2006-2010 3 3 1 \- Veikko Hakulinen 1952-1960 3 3 1 \- Kati Wilhelm 2002-2010 3 3 1 36\. Eero Mäntyranta 1960-1968 3 2 2 37\. Halvard Hanevold 1998-2010 3 2 1 \- Julija Tšepalova 1998-2006 3 2 1 \- Vegard Ulvang 1988-1994 3 2 1 40\. Georg Hackl 1988-2002 3 2 0 \- Samppa Lajunen 1998-2002 3 2 0 \- Alberto Tomba 1988-1994 3 2 0 43\. Felix Gottwald 2002-2010 3 1 3 44\. Johan Grøttumsbråten 1924-1932 3 1 2 45\. Anfisa Reztsova 1988-1994 3 1 1 \- Vreni Schneider 1988-1994 3 1 1 47\. Deborah Compagnoni 1992-1998 3 1 0 \- Bernhard Germeshausen 1976-1980 3 1 0 \- Gillis Grafström 1920-1932 3 1 0 \- Tomas Gustafson 1984-1988 3 1 0 \- Mark Kirchner 1992-1994 3 1 0 \- Ard Schenk 1968-1972 3 1 0 \- Vladislav Tretjak 1972-1984 3 1 0 \- Jens Weißflog 1984-1994 3 1 0 Mitalisteista * Talviolympialaisten mitalistit
Kouffo

Kouffo on yksi Beninin departementeista. Sen pääkaupunki on Aplahoué, ja departementin pinta-ala on 2 404 km2 ja väkiluku vuoden 2013 toukokuussa 741 895. == Hallinnollinen jako == Kouffossa on kuusi piirikuntaa: *Aplahoué (prefektuuri) *Djakotomey *Dogbo *Klouékanmè *Lalo *Toviklin == Lähteet == == Aiheesta muualla == * Departementin kotisivu * Jouni Harala, Kouffo 24.11.2017 Luokka:Beninin departementit
Hirvaskosken koulu

Hirvaskosken koulu on Pudasjärven kaupungissa Hirvaskosken kylässä sijaitseva peruskoulu. Nykyinen vuonna 1955 valmistunut koulurakennus sijaitsee valtatien 20 ja kantatien 78 risteyskohdassa. Koulussa annetaan esiopetusta sekä perusopetusta luokka-asteille 1–6. Lukuvuoden 2020–21 alussa oppilaita koulussa oli yhteensä 74. Koulun rehtorina toimii Jukka Lehto. ==Historia== Vuonna 1895 Iinattijärven kylään päätettiin perustaa kiertävä kansakoulu, jolloin ehdoksi asetettiin valtion avun saaminen sekä opettajan palkkaaminen että opetusvälineiden hankinta. Samaan aikaan hirvaskoskelainen agronomi Hjalmar Holmström ilmoitti, että aikoisi maksaa opettajan palkan lähes kokonaan asuntoineen ja muine tarpeineen, sillä edellytyksellä että kansakoulu siirrettäisiin pysyvästi Hirvaskoskelle. Iinattijärven kyläläiset eivät pitäneet päätöksestä, ja tekivät valituksen Oulun läänin kuvernöörille. Koulutyö oli tarkoitus aloittaa heti, kun valtionapu oli varmistettu. Samaan aikaan agronomi Holmström kuoli, joka vaikutti valtioavun saamiseen. Tämä johtui siitä, että kunta tai kukaan muu ei sitoutunut vastaamaan Hollströmin tavoin koulun ylläpitämisestä. Tämän takia kuntakokouksessa päätettiin kansakoulu sijoittaa takaisin Iinattijärvelle. Oppivelvollisuuden voimaantulon tultua vuonna 1921 alkoi tapahtua koulupiirissä muutoksia. Vuonna 1923 kansakouluvaliokunta laati esityksen, jonka pohjalta laadittiin seuraavana vuonna kunnanvaltuuston hyväksymä koulupiirijako, jossa Hirvaskosken koulupiiri erotettiin omaksi piirikseen. Hirvaskoskella koulu oli tarkoitus aloittaa vuoden 1931 alussa, johon mennessä myös oma koulurakennus oli tarkoitus rakentaa. Kyläläiset vaativat koulutyön aloittamisen jo vuonna 1926, mutta tämä kariutui. Vuonna 1927 vaatimukset uusittiin, ja kunnanvaltuusto päätti että Hirvaskoulun kansakoulu aloitti toimintansa elokuussa lopussa 1927 Augst Norbladilta vuokratuissa huoneissa. Vuonna 1931 koulu siirrettiin Norbladin vuokrahuoneista kylän Rauhanyhdistyksen tiloihin. Koulua pidettiin siellä vuoteen 1955 asti, jonka jälkeen Hirvaskosken oma koulurakennus valmistui monien riitojen kautta nykyiselle paikalleen nykyisten valtatien 20 ja kantatien 78 risteyskohtaan. ==Lähteet== ===Historia=== * ===Muut lähteet=== Luokka:Pudasjärven oppilaitokset Luokka:Suomen peruskoulut
Harald Wurm

Harald Wurm (s. 8. syyskuuta 1984) on itävaltalainen uransa lopettanut maastohiihtäjä, joka oli erikoistunut sprinttihiihtoon. Wurm kilpaili maastohiihdon maailmancupissa ensimmäisen kerran Linzissä joulukuussa 2002 sijoittuen vapaan hiihtotavan sprintissä 70:nneksi. Ensimmäiset maailmancupin pisteensä hän saavutti tammikuussa 2005 Nové Měston vapaan hiihtotavan sprintissä, jossa hän sijoittui kahdeksanneksi. Parhaimmillaan hän on sijoittunut maailmancupissa seitsemänneksi Düsseldorfin vapaan hiihtotavan sprintissä lokakuussa 2005. Parisprintissä hän on sijoittunut parhaimmillaan neljänneksi. Wurm on osallistunut viisiin MM-kilpailuihin. Vancouverin olympialaisissa 2010 Wurm sijoittui vapaan hiihtotavan sprintissä 24:nneksi ja Sotšin olympialaisissa 2014 vapaan hiihtotavan sprintissä 23:nneksi ja perinteisen tyylin parisprintissä 16:nneksi. Wurm asetettiin väliaikaiseen kilpailukieltoon 13. joulukuuta 2015 dopingrikkeen vuoksi. Hänen epäillään käyttäneen kobolttikloridia suorituskyvynsä parantamiseksi. Ainetta myös löydettiin hänen hallustaan. Helmikuussa 2016 Wurm myönsi dopingin käytön oikeudenkäynnissä. Hänet tuomittiin maksamaan 2000 euron sakot. Wurm lopetti uransa maastohiihtäjänä keväällä 2015. == Lähteet == == Aiheesta muualla == *Harald Wurmin kotisivut Luokka:Itävaltalaiset maastohiihtäjät Luokka:Dopingrikkomuksesta tuomitut itävaltalaiset Luokka:Dopingrikkomuksesta tuomitut hiihtäjät Luokka:Vuonna 1984 syntyneet Luokka:Elävät henkilöt
Tuoksuorakas

Tuoksuorakas (Hydnellum suaveolens) on sienilaji, joka ryhmitellään nahkaorakkaisiin. Se kuuluu samaan sukuun karvasorakkaan kanssa. Sen tunnistaa parhaiten sen kumariiniin vivahtavasta miellyttävästä tuoksusta. == Ulkonäkö == Tuoksuorakas on jalallinen orakas, jonka lakki on pituudeltaan usein 5–15 senttimetriä pitkä, muodoltaan pyöreä ja reunalta ohut. Lakin reuna on väriltään valkoinen tai sinertävä. Keskeltä lakki on okranruskea. Jalka on hoikka ja tummanharmaa. == Elinympäristö == Tuoksuorakasta esiintyy enimmäkseen rehevissä kuusimetsissä. == Käyttö == Sitkeyden vuoksi lajilla ei ole ruokakäyttöä. Se soveltuu kuitenkin värjäyssieneksi, ja purettamalla siitä voidaan saada muun muassa sinisiä ja vihreitä sävyjä. == Lähteet == == Aiheesta muualla == *Laji.fi: Tuoksuorakas (Hydnellum suaveolens) *Encyclopedia of Life: Hydnellum suaveolens *MushroomExpert: Hydnellum suaveolens *Rogers Mushrooms: Hydnellum suaveolens Luokka:Nahkaorakkaat
Olli Kaikkonen

Olli Kaikkonen (31. lokakuuta 1943 Pielisjärvi – 1. tammikuuta 2005 Jyväskylä) oli jyväskyläläinen filosofian tohtori (1981), dosentti ja historioitsija. Hän toimi Jyväskylän työväenopiston rehtorina vuosina 1990–2004.Jyväskylän kansalaisopisto on tilannut muotokuvan rehtori Olli Kaikkosesta 30.1.2012. Viitattu 28.10.2013 Historian tutkijana Olli Kaikkonen tutki globaaleja ja yhteiskunnallisia aiheita, ja oli niitä harvoja suomalaisia historiantutkijoita, jotka tutkivat Afrikkaa. Hän oli laatimassa vuonna 1989 ilmestynyttä ensimmäistä suomenkielistä Afrikan historiaa (Olli Kaikkonen & Seppo Rytkönen & Seppo Sivonen: Afrikan historia. Gaudeamus, 1989. ISBN 951-662-382-4). == Lähteet == Luokka:Suomalaiset historioitsijat Luokka:Suomen oppilaitosten rehtorit Luokka:Vuonna 1943 syntyneet Luokka:Vuonna 2005 kuolleet
Pyrexia

Pyrexia on yhdysvaltalainen death metal -yhtye, joka perustettiin New Yorkissa vuonna 1990. Yhtye on julkaissut kolme studioalbumia. Kesäkuussa 2006 yhtye solmi levytyssopimuksen Unique Leader Recordsin kanssa. Kolmas albumi, Age of the Wicked, julkaistiin tammikuussa 2007. Neljäs studioalbumi, Feast of Iniquity, julkaistiin 29. lokakuuta 2013. == Jäsenet == * Eric Shute – laulu * Chris Basile – kitara * Shaun Kennedy – bassokitara * Doug Bohn – rummut === Entiset jäsenet === * Rob Shimonski – bassokitara * Makoto Mizoguchi – bassokitara * Ryan Harrison – bassokitara * Brian Hobbie – bassokitara * Chris Lytle – bassokitara * Ed Drozdowsky – bassokitara * Chris Richards – bassokitara * Mark Green – rummut * Rob Maresca – rummut * Justin DiPinto – rummut * Mike Andrejko – rummut * Dave Culross – rummut * Lee Cozens – kitara * Guy Marchais – kitara * Tony Caravella – kitara * Phil Selfridge – kitara * Darryl Wagner – laulu * Keith DeVito – laulu == Diskografia == === Demot === * * * === Studioalbumit === * * * * * * === Muut albumit === * * ==Lähteet== == Aiheesta muualla == * Luokka:Yhdysvaltalaiset death metal -yhtyeet
Edea Design

Edea Design Oy (vuoteen 2024 ED-Design Oy, sitä ennen vuoteen 1999 Muotoilutoimisto E & D Oy) on Turussa toimiva teollisen muotoilun yritys, joka syntyi vuonna 1990 kun kaksi aikansa Suomen suurinta teollisen muotoilun yritystä Destem ja Ergonomia Design yhdistyivät. Edea Design on ollut Suomen suurin teollisen muotoilun yritys ja Euroopankin mittapuussa merkittävä. Yritys on muotoillut käyttötuotteita ja koneita useille suomaisille yrityksille paistinpannuista traktoreihin. == Tuotteet == Edea Designin vahvoja aloja ovat teollinen muotoilu, käyttöliittymäsuunnittelu, mekaniikkasuunnittelu ja mallinvalmistus. Yritys on muotoillut muun muassa Saloran televisioita, Mobiran matkapuhelimia, Polar Electron sykemittareita, Tunturin kuntoiluvälineitä, Valtran traktoreita, Oraksen hanoja, Nokian kumisaappaita ja Hackmanin kattiloita. == Historia == 1970-luvulla Turun seudulla oli ensimmäisiä yrityksiä, kuten Salora ja Wallac, jotka palkkasivat Suomessa teollisia muotoilijoita. Turkuun kasvoi kaksi aikansa suurinta teollisen muotoilun yritystä, Tapani Hyvösen 1976 perustama Destem ja Juhani Salovaaran 1973 perustama Ergonomia Design. Yritykset yhdistettiin vuonna 1990 Edea Designiksi. Tuohon aikaan muotoilutyö oli tekniikan murrosvaiheessa, kun siirryttiin tietokoneavusteiseen suunnitteluun. Uusi tekniikka oli kuitenkin hyvin kallista, jonka takia tarvittiin lisää pääomaa. Perustettavaan yritykseen lähtivät osakkaiksi suuryritykset kuten Nokia, Lohja, Tunturi ja Oras sekä Suomen itsenäisyyden juhlarahasto Sitra. Edea Design oli 2000-luvun ensimmäisellä vuosikymmenellä Suomen suurin teollisen muotoilun yritys ja Euroopankin mittapuussa merkittävä. Taideteollisen korkeakoulun professori, muotoilija Timo Salli vuonna 2005: ”Mitä tulee esimerkiksi Turkuun, on muistettava, että siellä toimii maamme suurin ja merkittävin teollisen muotoilun yritys, Ed-design. Se on hyvä vastapaino Helsinki-keskeisyydelle.” Vuonna 2007 Edea Design myi EOS-pikamalliliiketoimintansa Alphaformille, joka on Euroopan suurin pikamallien palvelutuottaja. Vuonna 2005 Edea Designilla oli suunnittelijoita 27. Vuonna 2012 Edea Designin liikevaihto oli noin 2,4 miljoonaa euroa ja henkilöstömäärä 28.Yrityshaku: ED-Design Oy, Taloussanomat, viitattu 28.10.2013 Edea Designissa on osakkaana ja työskennellyt lukuisia Suomen tunnetuimpia teollisia muotoilijoita, kuten Vuoden teollisen muotoilijan palkinnon saaneet Tapani Hyvönen, Juhani Salovaara, Jorma Vennola, Kirsi Svärd ja Matti Makkonen. ==Lähteet== ==Aiheesta muualla== *Edea Design Oy:n verkkosivusto Luokka:Suomalaiset muotoilualan yritykset
Kaasalainen

Kaasalainen on suomalainen sukunimi, joka on muun muassa seuraavilla henkilöillä: * Akseli Kaasalainen (s. 1989), Dreamtale-yhtyeen kosketinsoittaja * Antti Kaasalainen (1875–1935), filosofian tohtori, lyseon lehtori, päätoimittaja, valtiopäivämies ja nuorsuomalaisten kansanedustaja * Harri Kaasalainen (1930–1967), runoilija * Jari Kaasalainen (s. 1968), jalkapalloilija * Joanna Kaasalainen (s. 2002), salibandyn pelaaja * Karoliina Kaasalainen (s. 1988), kilpakävelijä * Mikko Kaasalainen (1965–2020), matematiikan professori * Nestori Kaasalainen (1915–2016), Maalaisliiton/Keskustapuolueen kansanedustaja ja ministeri * Viljami Kaasalainen (s. 1995), pikajuoksija * Väinö Kaasalainen (1902–1955), kansanopiston ja kansankorkeakoulun johtaja, Maalaisliiton kansanedustaja ja ministeri, Nestori Kaasalaisen veli * Irma Nissinen (oik. Nissinen- Kaasalainen, 1910–2003), viulutaiteilija.
Kauko Kaasila

Kauko Johannes Kaasila (21. lokakuuta 1928 Tervola – 5. huhtikuuta 2018 Espoo)Kuolinilmoitus, Helsingin Sanomat 22.4.2018, s. C 19 oli suomalainen yritysjohtaja. Hän oli koulutukseltaan diplomi-insinööri ja toimi Outokumpu Oy:n toimitusjohtajana vuosina 1973–1980.Facta2001, WSOY 1981, 7. osa, palsta 391 == Lähteet == == Aiheesta muualla == * Kauko Kaasilan muistokirjoitus Helsingin Sanomissa Luokka:Suomalaiset yritysjohtajat Luokka:Suomalaiset insinöörit Luokka:Vuonna 1928 syntyneet Luokka:Vuonna 2018 kuolleet
Donga

Donga on yksi Beninin departementeista. Sen pääkaupunki on Djougou, pinta-ala 10 691 km2 ja väkiluku vuoden 2013 toukokuussa 542 605. == Hallinnollinen jako == Departementti on jaettu viiteen piirikuntaan: * Bassila * Coparko *Djougoun maaseutu *Djougoun kaupunki * Ouake == Lähteet == Luokka:Beninin departementit
Odde Ice Center

Odde Ice Center on 1600-paikkainen monitoimihalli Aberdeen kaupungissa, Etelä- Dakotassa. Se on rakennettu vuonna 1980 ja se on North American Hockey Leaguessa pelaavan Aberdeen Wingsin kotihalli. Luokka:Yhdysvaltain jäähallit Luokka:Etelä-Dakota
Unionipuolue

Unionipuolue () on färsaarelainen vuonna 1906 perustettu puolue, joka on ideologialtaan konservatiivis-liberalistinen ja agraristinen. Unionipuolueen on saanut edustajan Färsaarten parlamenttiin joka kerta perustamisensa jälkeen. Se on pyrkinyt säilyttämään Färsaarten aseman Tanskan kuningaskunnassa ja sen sisällä kehittämään Färsaarten asemaa. Unionipuolue on saanut useina vuosina noin viidenneksen äänistä ja ollut Färsaarten neljän suurimman puolueen joukossa. Vuoden 2019 vaaleissa se sai kolmanneksi eniten ääniä ja seitsemän paikkaa parlamenttiin. Tanskan parlamentissa, Kansankäräjillä puolueen edustajat ovat usein liittyneet Venstre-puolueeseen. == Lähteet == == Aiheesta muualla == * Unionipuolue Luokka:Färsaarten puolueet Luokka:Konservatiivis-liberaalit puolueet Luokka:Agraaripuolueet
Jaakko Heikinheimo

Jaakko Mikael Heikinheimo (30. syyskuuta 1915 Kajaani – 10. huhtikuuta 1990) oli suomalainen kirkkoherra ja runoilija. Heikinheimo toimi Mäntän seurakunnan kirkkoherrana 1961–1978. == Teoksia == * Keskipäivä : runoja. WSOY 1957 * Oksien lomista : runoja. WSOY 1959 * Teemme peilikaukoputken. Ursan julkaisuja 6. 2. painos Helsinki 1968 * Mäntän kirkko. Mäntän seurakunta, Mänttä 1974 * Tähdenpeitto : runoja. WSOY 1982 * Sain hyvän osan : runoja. Kirjaneliö, Helsinki 1985 * Taivaanranta ei lähene : runoja. WSOY 1985 * Porrastorni : valitut runot. WSOY 1992 == Suomennoksia == * Paul Bergsøe : Maailmanavaruus ja me. WSOY 1961 (alkuteos Verdensrummet og vi) * Kristian Schjelderup : Tie jota minun täytyi kulkea. WSOY 1963 (alkuteos Veien jeg måtte gå) * Hans Lilje : Ateismi - humanismi - kristinusko : taistelu oman aikamme ihmiskuvasta. Polttopisteessä 2. WSOY 1964 (alkuteos Atheismus - Humanismus - Christentum) == Lähteet == * * Kirjasampo.fi : Jaakko Heikinheimo * Mänttä-Vilppulan seurakunnan historiaa * Suomen teologit 1990, s. 763. Suomen kirkon pappisliitto, Helsinki 1990. Luokka:Suomen evankelis-luterilaisen kirkon papit Luokka:Suomalaiset runoilijat Luokka:Vuonna 1915 syntyneet Luokka:Vuonna 1990 kuolleet
Effie

Effie on kansainvälinen markkinointialan kilpailuorganisaatio, joka palkitsee tuloksellisuutensa osoittaneita mainos- ja markkinointiviestintäkampanjoita eri maissa ja eri tuotealueilla. Kansallisia tai alueellisia Effie-kilpailuja järjestetään noin 40 eri puolilla maailmaa, yleensä vuosittain. Suomessa vuotuisia Effie-palkintoja on jaettu vuodesta 2002,Voittajat, Effie.fi jolloin Effie korvasi ja yhdisti vuodesta 1977 järjestetyn Vuoden parhaat kampanjat -kilpailun ja kansainvälisen mainonnan kilpailun.Kilpailutoiminta, MARK ry Effie-kilpailun perusti New York American Marketing Association vuonna 1968. Suomessa kilpailun järjestää Markkinoinnin, teknologian ja luovuuden liitto MTL ry yhdessä Suomen Markkinointiliitto MARKin ja Kauppalehden kanssa.Effie Awards palkitsee toimivia ideoita ==Suomen Effie- kilpailusarjat 2013== Tuote- ja palvelukampanjat kilpailevat Suomen Effiessä tuoteryhmittäin: *Elintarvikkeet *Muut päivittäistavarat *Autoilu ja moottoriala *Muoti *Asuminen *Muut kestokulutushyödykkeet *Terveydenhoitoala *Finanssipalvelut *Matkailu ja vapaa-aika *Muut kuluttajapalvelut *B2B *Yrityskuvakampanjat *Non-profit eli yhteiskunnallinen mainonta Bisneshaastesarjat olivat vuonna 2013 seuraavat: *Pienet ja alueelliset budjetit: alle 100 000 € mediabudjetti *Mediaidea: toimiva media- ja kanavastrategia *Viestintäpainotteiset kampanjat *Design- ja pakkauspainotteiset kampanjat *Veteraanimestarit: pitkän ajan tuloksekas brändinrakennus *Renessanssi: vanhojen brändien uudelleenlanseeraukset *Uutuustuotteiden lanseeraukset Mediatehosarjat kutakin mainosmediaa painottaville kampanjoille (yli 50 % mediabudjetista): * Printtiä eli lehti- ilmoittelua painottavat kampanjat * Televisiomainontaa painottavat kampanjat * Internetiä ja sosiaalista mediaa painottavat kampanjat * Radiomainontaa painottavat kampanjat * Ulkomainontaa painottavat kampanjat * Elokuvamainontaa painottavat kampanjat * Mobiilimainontaa painottavat kampanjat Neljäntenä sarjaryhmänä vuoden 2013 Effiessä olivat ulkomaisille kohderyhmille suunnatut kampanjat.Sarjat - Yleistä, Effie.fi ==Katso myös== *AdProfit ==Lähteet== ==Aiheesta muualla== *Kansainvälinen Effie.org-sivusto *Suomen Effie- kilpailusta MTL:n sivustolla Luokka:Mainonta Luokka:Markkinointiviestintäalan kilpailut
Austin (Minnesota)

Austin on kaupunki Mowerin piirikunnassa Minnesotan osavaltiossa Yhdysvalloissa. Se sijaitsee Interstate 90 -valtatien ja US Highway 218:n risteyksessä. Austinin asukasluku oli vuoden 2018 arvion mukaan 25 190 ja vuoden 2010 väestönlaskennan mukaan 24 718\. Kaupungin pinta-ala on 30,5 neliökilometriä. == Lähteet == == Aiheesta muualla == Luokka:Minnesotan kaupungit
Mikko Niemi (jääkiekkoilija)

Mikko Niemi (s. 17. kesäkuuta 1972 Tampere, Suomi) on suomalainen uransa lopettanut jääkiekkopuolustaja. Hän pelasi urallaan muun muassa 18 SM- liigaottelua Tampereen Ilveksessä. Niemen ura kului kuitenkin pääosin alasarjoissa ja pienempien jääkiekkomaiden liigoissa. Myös Mikko Niemen isä Tauno Niemi pelasi urallaan 28 SM-sarjaottelua, kaikki Ilveksessä, vuosina 1962–1965. == Tilastot == 1992–1993 Ilves SM-liiga 8 0 1 1 2 – – – – – FPS I-divisioona 23 1 4 5 4 – – – – – 1993–1994 Ilves SM-liiga 5 0 0 0 4 – – – – – KOOVEE II-divisioona 2 1 0 1 0 – – – – – Hermes I-divisioona 29 2 6 8 45 – – – – – 1994–1995 KOOVEE I-divisioona 23 0 5 5 18 – – – – – Ilves SM-liiga 5 0 1 1 4 – – – – – 1995–1996 Örebro IK Division 1 11 2 1 3 10 – – – – – Durham Wasps BHL 15 1 3 4 18 7 1 1 2 2 1996–1997 EV Landsberg Saksa2 53 17 24 41 71 – – – – – 1997–1998 EV Duisburg Saksa2 16 0 1 1 41 – – – – – 1999–2000 Herlev Eagles Tanska 42 7 15 22 46 – – – – – 2000–2001 Rungsted Ishockey Tanska 44 3 3 6 32 – – – – – 2001–2002 Herlev Eagles Tanska 35 1 6 7 75 6 1 1 2 6 2003–2004 London Racers EIHL 19 2 3 5 52 – – – – – Manchester Phoenix EIHL 15 0 3 3 20 – – – – – 2004–2005 HcM Suomi-sarja 10 1 0 1 12 – – – – – 2005–2006 LeKi Suomi- sarja 9 0 1 1 6 – – – – – 3 kautta yhteensä SM-liiga 18 0 2 2 10 – – – – – 3 kautta yhteensä Tanska 121 11 24 35 153 6 1 1 2 6 == Lähteet == * ===Viitteet=== Luokka:Suomalaiset jääkiekkoilijat Luokka:Vuonna 1972 syntyneet Luokka:Elävät henkilöt
Big Stink

Big Stink (sarjanumero: B-29-40-MO 44-27354, Victor-numero: #90) oli raskas nelimoottorinen Boeing B-29 Superfortress, jonka valmisti keväällä 1945 Glenn L. Martin Company (myöhempi Lockheed-Martin) Nebraskassa Omahassa. Yhdysvaltain ilmavoimat käyttivät lentokonetta vuoteen 1960. Se osallistui muun muassa valokuvaus- ja tarkkailukoneena atomipommin pudottamiseen Nagasakiin, jolloin koneen päällikkönä oli majuri James I. Hopkins. Normaalisti koneen päällikkönä oli toiminut kapteeni Herman S. Zahn. Koneessa olivat englantilaiset RAF:n eversti Leonard Cheshire ja ydinfyysikko William Penney.Thomas & Witts: s. 360–361 Myös Robert Serberin piti osallistua, sillä hän hallitsi Fastax-suurnopeuskameran käytön. Majuri Hopkins komensi kuitenkin laskuvarjottoman Serberin ulos koneesta, juuri vähää ennen sen ilmaannousua. Koneen nimi muutettiin myöhemmin lento-onnettomuudessa menehtyneen, ilmavoimien kapteeni David Semplen muistoksi Dave's Dreamiksi. Kone pudotti Ableksi nimetyn Fat Man -atomipommin Bikinin atollille kesällä 1946 Operaatio Crossroadsissa. Se oli siten kolmas lentokone maailmassa, joka oli pudottanut atomipommin. ===Koneen miehistö Nagasakissa=== *Maj. James I. Hopkins, Jr., koneen päällikkö ja pääpilotti *Ltn. John E. Cantlon, apupilotti *Ltn. Stanley G. Steinke, suunnistaja *Ltn. Myron Faryna, pomminpudottaja *Ylikers. George L. Brabenec, lentomekaanikko *Kers. Francis X. Dolan, radisti *Korp. Richard F. Cannon, tutkaoperaattori *Kers. Martin G. Murray, taka-ampuja *Kers. Thomas A. Bunting, apumekaanikko *Korp. Sidney J. Bellamy, apuoperaattori tutkalle ==Lähteet== *Gordon Thomas & Max Morgan Witts: Enola Gay – pommikone Hiroshiman yllä. WSOY, 1981. ISBN 951-0-10695-X. === Viitteet === == Aiheesta muualla == *http://www.mphpa.org/classic/CG/509th- Yearbook/Pages-2/509YB_Gallery_07.htm *http://www.mphpa.org/classic/CG/509th- Yearbook/Pages-2/CGP-509YB-133.htm *http://www.flickr.com/photos/rocbolt/7983948932/ *http://flgrube1.tripod.com/noseart/index.album/big-stink?i=5 Luokka:Yhdysvaltain ilmavoimat Luokka:Hiroshiman ja Nagasakin pommitukset Luokka:Yksittäiset lentokoneet Luokka:Yhdysvaltalaiset pommikoneet Luokka:1940-luvun pommikoneet
AdProfit

AdProfit on suomalainen markkinointialan kilpailu, jossa palkitaan vuosittain tuloksellisten mainos- ja markkinointiviestintäkampanjoiden tekijöitä. Kilpailun sarjoina ovat vuoden paras kampanja, vuoden paras uuden tuotteen lanseeraus ja vuoden paras yhteiskunnallinen kampanja. Vuonna 2013 oli ensi kertaa mukana oma sarja nuorille mainonnan suunnittelijoille. Vuonna 2014 valittiin ensimmäistä kertaa Vuoden paras briiffaaja. AdProfitin loppukilpailuun pääsevät kampanjat valitsee alan ammattilaisista muodostuva esituomaristoa. Lopulliset AdProfit-voittajat valitsee ylituomaristo, johon kutsutaan vuosittain edustajat mainostajayrityksistä, mainostoimistoista, mediatoimistoista, markkinoinnin tutkimuksen ja opetuksen piiristä sekä mainosvälineistä. AdProfit-kilpailun järjestää Marketing Finland yhteistyössä mm. Aalto-yliopiston kanssa. ==Katso myös== *Effie ==Lähteet== Luokka:Mainonta Luokka:Markkinointiviestintäalan kilpailut
Vainajainpäivä

Vainajainpäivä voi viitata seuraaviin: * Halloween * Kekri * Kuolleiden päivä * Pyhäinpäivä * Samhain * Vainajien päivä * Vainajien muistopäivä (täsmennyssivu)
Forgive Me

Forgive Me on englantilaisen laulajan Leona Lewisin kappale, joka julkaistiin neljäntenä singlenä 3. marraskuuta 2008 Lewisin ensimmäiseltä studioalbumilta Spirit. Sen kirjoitti Aliaune Thiam, Claude Kelly ja Giorgio Tuinfort sekä tuotti Akon. Kappale on tyyliltään R&B-;, pop- ja soul-musiikkia, ja kertoo naisesta, joka on löytänyt uuden rakkauden ja pyytää anteeksiantoa vanhalta rakkaudenkohteeltaan. Kappale sai kriitikoilta pääasiassa myönteistä palautetta, mutta Lewisiä myös kritisoitiin siitä, että hänen äänensä muistuttaa paljon Whitney Houstonin ja Mariah Careyn ääniä. Uusi single poikkesi tyylilajiltaan Lewisin edellisistä julkaisuista. Haastattelussa hän kertoi: "Halusin tehdä jotain hieman erilaista ja eteeni tuli mahdollisuus työskennellä Akonin kanssa. Olen todella tyytyväinen lopputulokseen, ja on hienoa, että se on erilainen kuin se mitä yleensä teen". "Forgive me" sijoittui parhaimmillaan Britannian singlelistalla viidenneksi, ollen näin Lewisin neljäs top10-hitti Isossa-Britanniassa. ==Kappaleet== ;CD single (Saksa ja Sveitsi) # "Forgive Me" (Single mix) – 3:24 # "Myself" feat. Novel – 3:50 # "Forgive Me" (video) – 3:28 ;CD single (Italia) # "Forgive Me" (Album Version) – 3:43 # "Myself" (New Version) – 4:04 # "Forgive Me" (video) – 3:28 ;Digitaalinen single (Japani) / Promo CD-single # "Forgive Me" (Single mix) – 3:24 ;CD-single (Iso-Britannia) # "Forgive Me" (Single mix) – 3:24 # "Myself" feat. Novel – 3:50 == Listasijoitukset == Lista (2008) Korkein sijoitus Bulgaria 6 Belgia 26 Irlanti 5 Iso-Britannia 5 Italia 14 Itävalta 15 Ruotsi 7 Saksa 15 Sveitsi 12 Tanska 14 ==Lähteet== Luokka:Vuoden 2008 kappaleet Luokka:Leona Lewisin kappaleet
Matti Kahiluoto

Matti Kalervo Kahiluoto (11. maaliskuuta 1931 Helsinki – 24. tammikuuta 2018 HelsinkiKuolinilmoitus, Helsingin Sanomat 18.3.2018 s. C 14) oli suomalainen diplomaatti, koulutukseltaan valtiotieteiden maisteri. Kahiluoto oli suurlähettiläs Tel Avivissa 1975–1981, Belgradissa 1981–Facta 2001, WSOY 1981, 7. osa, palsta 4111984, Tukholman aseidenriisuntakonferenssia (Etyk) varten perustetun Suomen erityisedustuston päällikkö suurlähettilään virkanimikkeellä 1984–1986, ulkoministeriön poliittisen osaston osastopäällikkö 1986–1988,WSOY Iso Tietosanakirja 3. osa, s. 120, WSOY 1995 ja sitten suurlähettiläänä Wienissä 1988–1991 ja Tukholmassa 1991–1996, jonka jälkeen hän jäi eläkkeelle. == Lähteet == ==Aiheesta muualla== * Kuka kukin on 1978 (Runeberg.org) * Matti Kahiluodon Muistokirjoitus Helsingin Sanomissa Luokka:Vuonna 1931 syntyneet Luokka:Vuonna 2018 kuolleet Luokka:Suomen suurlähettiläät
Bernhard Tritscher

Bernhard Tritscher (s. 25. huhtikuuta 1988) on itävaltalainen maastohiihtäjä. Tritscher kilpaili maastohiihdon maailmancupissa ensimmäisen kerran Oslossa maaliskuussa 2010 sijoittuen vapaan hiihtotavan sprintissä 54:nneksi. Ensimmäiset maailmancupin pisteensä hän saavutti joulukuussa 2010 Düsseldorfin vapaan hiihtotavan sprintissä, jossa hän sijoittui 14:nneksi. Parhaimmillaan hän on sijoittunut maailmancupissa kymmenenneksi Rybinskin vapaan hiihtotavan sprintissä helmikuussa 2011. Parisprintissä hän on sijoittunut parhaimmillaan neljänneksi. Oslon MM-kilpailuissa 2011 Tritscher sijoittui vapaan hiihtotavan sprintissä 21:nneksi. Val di Fiemmen MM-kilpailuissa 2013 hän oli parisprintissä seitsemäs Harald Wurmin kanssa. Sotšin olympialaisissa 2014 hän sijoittui seitsemänneksi vapaan hiihtotavan sprintissä. Falunin MM- kilpailuissa 2015 hän oli 15 kilometrin vapaan kilpailussa kuudes. == Lähteet == == Aiheesta muualla == *Bernhard Tritscherin kotisivut Luokka:Itävaltalaiset maastohiihtäjät Luokka:Vuonna 1988 syntyneet Luokka:Elävät henkilöt
Esko Kahri

Esko Juhani Kahri (s. 13. elokuuta 1940 Hämeenlinna) on suomalainen arkkitehti. Kahri kirjoitti ylioppilaaksi 1959 ja valmistui Teknillisestä korkeakoulusta arkkitehdiksi 1968 ja tekniikan lisensiaatiksi 1972. Hän on ollut Teknillisen korkeakoulun asuntosuunnittelun apulaisprofessori ja vt. professori 1972–1986.WSOY Iso Tietosanakirja 3. osa, s. 121, WSOY 1995 Vuodet 1975–2005 hän työskenteli arkkitehtina Oy Kahri & co:ssa ja vuodesta 2005 lähtien ArkOpen oy:ssä. Kahri on ollut puheenjohtajana muun muassa Valtion Rakennustaidetoimikunnassa 1985–1987, Suomen Arkkitehtiliitto SAFAssa 1989–1990 ja Rakennustietosäätiön hallituksessa 1975–1979 ja 1997–1999. Esko Kahrin veli oli työmarkkinajohtaja Tapani Kahri. == Suunnittelutöitä == Esko Kahri on suunnitellut muun muassa Jyväskylään Kortepohjan rivitalot (1969 yhdessä Bengt Lundstenin kanssa) ja Helsinkiin Kannelmäen pientalot (1974 yhdessä Kai Lohmanin kanssa)Facta2001, WSOY 1981, 7. osa, palsta 412 sekä Työeläkekassan toimitalon ja Hovioikeuden talon (Kai Lohmanin kanssa). Hänen muita töitään ovat * Jyväskylän asuntomessujen rinnetalot, 1985 * Valkeakosken vanhustentalo, 1985 * Brahen terveysasema ja vanhustentalo, Helsinki 1989 * Hotelli Vaakuna, Hämeenlinna 1989 * Wetterhoffin kotiteollisuuskorkeakoulu 1993 * Tikkurilan asemakeskus, toimisto- asuintalot 1991–1996 * Herttoniemen miljöö 2000 -kohde, Helsinki 1995 * Tikkurilan Neilikkaiten kortteli 1999 * Maisematornialue, Vuosaari, Helsinki 1998–2001 * Arabianrannan PlusKoti- kilpailukohde, Helsinki 2004 * Matinkylän opiskelija-asuintalot 2006 * Otanimen opiskelijatalot, kilpailukohde 2005– * PlusKoti-kohteita Saunalahti 2007, Matinkylä 2008 * Kalasataman kehityskortteli ja Galleriatalo 2008–2012 == Teoksia == * Asuntoarkkitehtuuri ja -suunnittelu, (yhdessä Hannu Pyykösen kanssa), Otakustantamo 1980 * Vanhusten asumisen kehittäminen, (yhdessä Satu Åkerblomin kanssa), Teknillinen korkeakoulu 1988 * Avoin asuntorakentaminen – mahdollisuuksien tie, Rakennustieto 1993 * Asukasnäkökulma kaupunkiasumiseen, (päävastaavana työryhmän kanssa) Rakennustieto 2011 == Lähteet == * CV: ARK Oy Kahri&Co; > 1999, ArkOpen 2000-2012 === Viitteet === ==Aiheesta muualla == * Esko Kahrin suunnittelutöitä, kuvaesitys Google Drivessä * HS:n Esko Kahrin 80v haastattelu * Esko Kahrin As. Ref. Konsepti Luokka:Suomalaiset arkkitehdit Luokka:Vuonna 1940 syntyneet Luokka:Elävät henkilöt
Kalavale

Kalavale – Tyhjenevä meri ja ihmiset sen rannalla on Emma Karin ja Kukka Rannan kirjoittama tietokirja teollistuneen kalastuksen vaikutuksista. Teoksen on julkaissut Into Kustannus vuonna 2012. Teoksen tekijät on palkittu Kehys ry:n Kelpoa kehitystä -palkinnolla ja teos oli WWF:n Vuoden luontokirja -finalisti. ==Lähteet== ==Aiheesta muualla== * Kalavaleen verkkosivut. * Kalavale Into Kustannuksen sivuilla. Luokka:Suomalaiset tietokirjat Luokka:Kirjat ympäristönsuojelusta Luokka:Vuoden 2012 kirjat
Air Labrador

Air Labrador on kanadalainen lentoyhtiö, joka toimii pääasiallisesti Labradorin ja Quebecin alueilla. Yhtiön tunnuslause on "The Spirit of Flight" (ranskaksi "esprit du vol", suomeksi "lennon henki"). == Laivasto == Heinäkuussa 2016: * 1 Beechcraft A100 * 3 Beechcraft 1900D * 1 Cessna 208 * 8 de Havilland Canada DHC-6-300 Twin Otter == Lähteet == Luokka:Kanadalaiset lentoyhtiöt
Heikkomielinen

Heikkomielinen tarkoitti aiemmin Suomen oikeusjärjestyksessä henkilöä, joka on vajaavaltainen henkisistä syistä. == Heikkomielisen toimintarajoitukset == Heikkomielinen henkilö ei ollut oikeutettu hoitamaan itseään eikä omaisuuttaan,Vuoden 1734 lain perintökaari, 19. luku 4 §. Joca pään-heikouden, tuhlamisen, eli muun syyn tähden, ei taida omaisuttans hallita; se pandacon Holhojan ale. eikä tekemään oikeudellisesti sitovia sopimuksia,Vuoden 1734 lain maakaari, 4. luku 7 §. Älköön kukaan tehkö lapsi-ikäisen, neidon tai heikkomielisen kanssa kauppaa taikka vaihtoa heidän maastansa. Jos joku sen tekee, olkoon se mitätön ja lainhuudon antaminen kielletty. eikä myöskään kelvannut todistajaksi.Vuoden 1734 lain oikeudenkäymiskaari, 17. luku 7 §. Ei mahda se todistaa, joca walapattoinen, maanculkiaxi pandu, cunniattomaxi tuomittu, eli sencaldaisen ricoxen edestä silloin edesannettu on: ei rijta- weli, ja julkinen wiha-mies: ei järjetöin, – – Heikkomielisen henkilön omaisten taikka holhouslautakunnan asiana oli toimittaa hänet holhouksen alaiseksi. == Säännökset vuoden 1889 rikoslaissa == Vuoden 1889 rikoslaissa säädettiin, että ymmärrystään vailla olevan heikkomielisen teko ei ole rangaistava.Rikoslaki (1889), 3. luku 3 §. Mielipuolen teko, taikka semmoisen, joka ikäheikkouden tahi muun samankaltaisen syyn takia on ymmärrystään vailla, jääköön rankaisematta. Jos mielipuoli teki vahingon eikä hänen valvojansa, jonka olisi pitänyt häntä estää, voinut maksaa vahingonkorvausta, oli tällainen korvaus maksettava rikoksentekijän omaisuudesta.Rikoslaki (1889), 9. luku 5 §. Jos viittätoista vuotta nuorempi, taikka mielipuoli tahi muu syyhyn mahdoton on tehnyt vahingon, ja jos se, joka siitä, ettei hän ole pitänyt semmoista henkilöä silmällä, taikka muusta sellaisesta tuottamuksesta on tuomittu korvaamaan vahinko, ei voi vahingonkorvausta maksaa; suoritettakoon se rikoksentekijän omaisuudesta. Sitä, joka makasi mielipuolen naisen, rangaistiin kuritushuoneella korkeintaan neljäksi vuodeksi tai vankeudella.Rikoslaki (1889), 20. luku 8 §. Joka makaa mielipuolen naisen, rangaistakoon kuritushuoneella korkeintaan neljäksi vuodeksi taikka vankeudella. == Lähteet == ===Lakiviitteet=== Luokka:Suomen oikeushistoria
Philip Widmer

Philip Widmer (s. 18. lokakuuta 1983 Banff, Alberta) on kanadalainen uransa lopettanut maastohiihtäjä, joka edusti Canmore Nordic Ski Clubia. Widmer kilpaili maastohiihdon maailmancupissa ensimmäisen kerran Vernonissa joulukuussa 2005 sijoittuen vapaan hiihtotavan sprintissä 26:nneksi. Parhaimmillaan hän sijoittui maailmancupin henkilökohtaisissa kilpailuissa 13:nneksi Canmoren vapaan hiihtotavan sprintissä tammikuussa 2008. Parisprintissä hän sijoittui parhaimmillaan yhdeksänneksi. Widmer osallistui kolmiin MM-kilpailuihin parhaana sijoituksenaan 30:s sija vapaan hiihtotavan sprintistä Liberecin MM-kilpailuista 2009. Widmer ilmoitti uransa lopettamisesta maaliskuussa 2014. == Lähteet == == Aiheesta muualla == *Philip Widmerin kotisivut Luokka:Kanadalaiset maastohiihtäjät Luokka:Vuonna 1983 syntyneet Luokka:Elävät henkilöt
Simon Persson

Simon Persson (s. 31. elokuuta 1991) on ruotsalainen uransa lopettanut maastohiihtäjä, joka edusti IFK Umeå -seuraa. Persson kilpaili maastohiihdon maailmancupissa ensimmäisen kerran Szklarska Porębassa helmikuussa 2012 sijoittuen vapaan hiihtotavan sprintissä 25:nneksi. Kymmenen parhaan joukkoon hän sijoittui ensimmäisen kerran Lahden perinteisen hiihtotavan sprintissä maaliskuussa 2012 oltuaan yhdeksäs. Hän sivusi toistaiseksi parasta maailmancup-sijoitustaan oltuaan yhdeksäs Davosin vapaan hiihtotavan sprintissä joulukuussa 2013. Persson lopetti uransa maastohiihtäjänä vuonna 2018. == Lähteet == Luokka:Ruotsalaiset maastohiihtäjät Luokka:Vuonna 1991 syntyneet Luokka:Elävät henkilöt
DISY

DISY (, ) on Kyproksella toimiva poliittinen puolue. Puolueen entinen puheenjohtaja Níkos Anastasiádis on Kyproksen presidentti vuodesta 2013. Vuoden 2011 parlamenttivaaleissa puolue sai 34,3 % äänistä ja 20 paikkaa, millä se oli Kyproksen suurin puolue. Viitattu 29.10.2013 DISY kasvatti ääniosuuttaan 3,75 prosenttiyksiköllä vuoteen 2006 verrattuna. Puolueen perusti vuonna 1976 Gláfkos Klirídis. Seuraavana vuonna siihen yhdistyi demokraattinen kansanpuolue DEK, vuonna 1988 Uusi demokraattinen rintama NEDIPA ja vuonna 1998 liberaalipuolue. == Lähteet == == Aiheesta muualla == * DISY Luokka:Kyproksen puolueet Luokka:Euroopan kansanpuolueen jäsenpuolueet Luokka:Keskustademokraattinen internationaali Luokka:Kristillisdemokraattiset puolueet Luokka:Konservatiiviset puolueet
Mustakaulajänis

Mustakaulajänis (Lepus nigricollis) on jäniseläimiin kuuluva nisäkäslaji. Sitä tavataan luonnovaraisena Intiassa, Bangladeshissa, Nepalissa, Sri Lankassa ja Pakistanissa. Ihminen on vienyt sen läheisille saarille (Mauritius, Réunion ja Seychellit). On kiistanalaista, miten laji on päässyt Indonesian Jaavalle. Mustakaulajänis on saanut nimensä niskaa pitkin kulkeavasta mustasta raidasta. Muuten eläin on harmaanruskea. == Lähteet == Luokka:Jäniseläimet
Huutosakko

Huutosakko eli poissaolosakko oli Suomessa aiemmin tuomioistuimen määräämä sakko poissaolevalle asianosaiselle. == Säännökset == Jos asianosainen oli laillista estettä ilmoittamatta poissa oikeudenkäynnistä, kun juttu otettiin käsiteltäväksi, eikä juttu silloin päättynyt, tuomittiin hänet kihlakunnan- ja raastuvanoikeudessa poissaolostaan sakkoon.Oikeudenkäymiskaari 12. luku 2 §.Asetus 7.9.1901. Samanlaiseen rangaistukseen voitiin tuomita myös todistaja.Oikeudenkäymiskaari 17. luku 3 §. Oikeuden päätöksestä huutosakon määräämisestä sai valittaa ylempään oikeusasteeseen, mutta tämä ei estänyt pääasian käsittelyä ja ratkaisua. Sakko oli suuruudeltaan 10–200 markkaa vuonna 1910.https://runeberg.org/tieto/3/0365.html == Lähteet == === Lakiviitteet === Luokka:Suomen oikeushistoria
Indossamentti

Indossamentti () tarkoittaa määrännäisvelkakirjan siirtämistä toiselle henkilölle. Nimitys johtuu alkujaan vekselin selkäpuolelle (in dorso) tehtävästä siirtomerkinnästä. == Määrännäisvelkakirja == Määrännäisvelkakirja on sellainen asiakirja, jossa asiakirjan antaja on sitoutunut suorittamaan rahamäärän tai jättämään tavaran toiselle henkilölle tai sille, jolle tämä asiakirjan siirtää eli ”hänen määräämälleen”. Esimerkkejä määrännäispapereista ovat vekseli, maksuosoitus, sekki ja konossementti. == Asiakirjan siirto == Asiakirja voidaan siirtää joko niin, että siirtäjä kirjoittaa pelkän nimensä asiakirjan selkäpuolelle (blanko-indossamentti) taikka niin, että siirtäjä kirjoittaa nimensä yläpuolelle tiedon, kenelle asiakirja siirretään. Jos siirtäjä ei tahdo luovuttaa omistusoikeutta asiakirjaan, tämä on nimenomaisesti mainittava lisäämällä siirtokirjoitukseen tuota rajoitusta ilmaiseva sana (esimerkiksi inkasso). === Sananselityksiä === * indossentti, se joka siirtää * indossaatti, se jolle siirretään == Lähteet == Luokka:Kauppaoikeus
Massey Ferguson 148

Massey Ferguson 148 on Massey Fergusonin vuosina 1972-1978 Englannissa valmistama traktori. 148 kuuluu 1960-luvulla esiteltyyn 100-sarjaan, ja sijoittuu kokoluokaltaan sen puoleen väliin. 100-sarjan myydyin malli oli 135, jonka mainitaan olevan maailman myydyin traktorimalli. 148 on periaatteessa sama kuin viimeinen 135-malli, vain hieman pidennetty ja isommilla takarenkailla varustettu. 148:ia isommista malleista etenkin 165 oli suomessa suosittu traktori. ==Tekniikka== 148-mallissa käytettiin Perkinsin valmistamaa AD3.152 vapaastihengittävää dieselmoottoria. Moottorin ilmoitettu teho on ollut 48 hevosvoimaa, mistä mallinimi 148 lienee peräisin. Moottori on kolmisylinterinen, 2,5l iskutilavuudeltaan ja siinä käytettiin tuohon aikaan edistyksellistä polttoaineen suoraruiskutusta. 148 on varustettu 8+2 vaihteisella synkronoidulla vaihteistolla, suomessa myydyissä 148 malleissa ei ollut Multi-Power pikavaihdetta. Traktori on alun perin lähtenyt tehtaalta ilman ohjaamoa, mutta Suomessa myytyihin yksilöihin on lisätty tuolloin pakolliseksi tullut turva-ohjaamo. 148 mallissa käytettiin ainoastaan Nakkilalaista Palmu-ohjaamoa. 148:ssa on kolmipistenostolaite, jonka nostotehoksi ilmoitetaan 1430kg. == Lähteet == Luokka:Massey_Ferguson
Kaplaaki

Kaplaaki () oli laivan päällikölle annettu korvaus. Se oli tavallisesti tietty prosenttiosuus, noin 4 %, rahdin bruttoarvosta, kun matka on onnistunut. Tätä korvausta ei saanut ottaa merivakuutukseen kuin poikkeustapauksessa.Facta 2001, osa 7, palsta 685, art. "Kaplaaki", WSOY, 1981Wakkanet, viitattu 20.10.2013 == Lähteet == Luokka:Merenkulku